Diari Oficial de la Generalitat Valenciana


Sumari del DOGV 7877, del 20-09-2016 (2016/7178)

ORDRE 53/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2016/09/16/53/dof/vci/html**

### Dades del document

Número de DOGV
:   7877

Data del DOGV
:   20-09-2016

Secció del DOGV
:   I. DISPOSICIONS GENERALS

Número del document
:   2016/7178


Data del document
:   16-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació

ORDRE 53/2016, de 16 de setembre, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià. [2016/7178]  
PREÀMBUL  
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per la Llei Orgànica 1/2006, de 10 d'abril, estableix en l'article 49.1.4t la competència exclusiva de la Generalitat en matèria de cultura. El Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria d'Educació, Investigació, Cultura i Esport les competències en matèria de promoció i patrimoni cultural.  
La cultura i la història de la Comunitat Valenciana són part fonamental de la identitat dels valencians que mereixen ser preservades i difoses.  
La cultura valenciana és una de les principals senyes d'identitat del poble valencià i el testimoni de la seua contribució a la cultura universal. Així mateix, els béns que integren el patrimoni cultural valencià constitueixen un llegat d'inapreciable valor, la conservació i enriquiment del qual correspon a tots els valencians i especialment a les institucions i els poders públics que els representen.  
Formen part d'aquest patrimoni cultural, junt amb la història i la cultura pròpies de la Comunitat Valenciana i els personatges il·lustres que han marcat aquesta història, els béns immaterials del patrimoni etnològic, així com les activitats, creacions, coneixements, pràctiques, usos i tècniques representatives de la cultura tradicional valenciana, i aquelles manifestacions culturals que siguen expressió de les tradicions del poble valencià en les seues expressions musicals, artístiques o d'oci, i en especial, aquelles que han sigut objecte de transmissió oral i les que mantenen i potencien l'ús del valencià.  
Aquestes expressions culturals són mereixedores de promoció, investigació i difusió per part de la conselleria amb competències sobre aquesta matèria, com a expressió viva i actual que són del caràcter del poble valencià.  
Per tot això, fent ús de les facultats que em confereix l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i conforme amb el dictamen del Consell Jurídic Consultiu de data 28 de juliol de 2016 i la resta d'informes preceptius   
  
  
  
ORDENE  
  
Article 1. Objecte i àmbit d'aplicació  
Per la present ordre s'aproven les bases reguladores de la concessió de subvencions destinades a finançar la promoció d'activitats i festes vinculades amb la cultura valenciana i el patrimoni cultural immaterial valencià, realitzades per entitats sense ànim de lucre en el territori de la Comunitat Valenciana.  
  
Article 2. Concurrència competitiva  
La concessió de les subvencions es realitzarà per mitjà del procediment de concurrència competitiva a què es refereixen l'article 164 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, l'article 22 de la Llei 38/2003, de 17 de novembre, General de Subvencions, i l'article 55 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
  
  
DISPOSICIONS ADDICIONALS  
  
Única. Bases reguladores  
Les bases reguladores que es recullen en l'annex i possibles modificacions posteriors, així com el que preveu l'article 166 de l'esmentada Llei de la Generalitat 1/2015, seran aplicables per a successives convocatòries.  
El conseller d'Educació, Investigació, Cultura i Esport dictarà l'oportuna convocatòria mitjançant una resolució on s'indicarà el crèdit global màxim, l'aplicació pressupostària i el codi de línia que servisca de suport a la convocatòria, quedant condicionada la seua eficàcia a l'existència de crèdit adequat i suficient en els respectius pressupostos. La convocatòria es publicarà en el Diari Oficial de la Comunitat Valenciana.  
  
  
DISPOSICIONS FINALS  
  
Primera. Delegació  
Es delega en el director general competent en matèria de cultura i patrimoni la facultat de concedir aquestes ajudes i de dictar les resolucions necessàries per a l'execució d'aquesta ordre.  
  
Segona. Entrada en vigor  
La present ordre produirà efectes l'endemà de publicar-se en el Diari Oficial de la Comunitat Valenciana.  
  
València, 16 de setembre de 2016  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX   
Bases reguladores de la concessió de subvencions per a entitats sense ànim de lucre per a la promoció de la cultura valenciana i les activitats i festes vinculades al patrimoni cultural immaterial valencià.  
  
  
Primera. Objecte i finalitat  
1. Les subvencions regulades per les presents bases tenen per objecte contribuir, per mitjà de l'atorgament de subvencions, a la promoció i organització d'activitats i festes vinculades a la cultura i al patrimoni cultural immaterial del poble valencià, realitzades per entitats sense ànim de lucre en el territori de la Comunitat Valenciana.  
2. Als efectes d'aquestes bases s'entén per activitats culturals i festes aquelles que persegueixen destacar fets rellevants de la nostra identitat, de la nostra història o retre homenatge a personatges il·lustres de la Comunitat Valenciana o aquelles manifestacions que promouen el patrimoni cultural immaterial valencià, activitats, creacions, coneixements, pràctiques, usos i tècniques representatives de la cultura tradicional valenciana.  
3. S'entén per patrimoni cultural immaterial les activitats, creacions, coneixements, pràctiques, usos i tècniques representatives de la cultura tradicional valenciana, així com aquelles manifestacions culturals que siguen expressió de les tradicions del poble valencià en les seues manifestacions musicals, artístiques o d'oci, i en especial, aquelles que han sigut objecte de transmissió oral i les que mantenen i potencien l'ús del valencià.  
  
Segona. Règim jurídic  
1. La concessió d'aquestes subvencions s'efectuarà en règim de concurrència competitiva.  
2. Les presents bases es regiran per la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i altres disposicions que es dicten en desplegament i execució d'aquesta llei.  
  
  
Tercera. Beneficiaris i requisits  
1. Dins dels limites pressupostaris, podran sol·licitar aquestes ajudes les associacions i fundacions privades, sense ànim de lucre, legalment constituïdes, que realitzen les seues activitats en el territori de la Comunitat Valenciana, entre els fins fundacionals de les quals figure la realització d'activitats de promoció i difusió de la cultura o dels béns patrimonials o culturals, i les activitats de les quals reunisquen els requisits següents:  
1.1. Les activitats a finançar hauran sigut realitzades en les dates que s'indiquen en la convocatòria corresponent.  
1.2. Podran obtindre aquestes subvencions les activitats culturals i artístiques que contribuïsquen a la investigació, recuperació, promoció, difusió i expressió d'aspectes de la cultura i la història del poble valencià i el patrimoni cultural immaterial valencià, d'acord amb la base primera d'aquesta convocatòria i amb els criteris de valoració de la convocatòria, i en especial activitats que incidisquen en:  
a) Usos socials, romeries, rituals i actes festius, en especial aquells que reforcen la promoció i difusió de la cultura i tradicions del poble valencià, el sentiment d'identitat i continuïtat amb el passat de poble valencià.  
b) Representacions, recreacions, rememoracions o commemoracions d'esdeveniments o personatges que hagen tingut significativa incidència en la història local o col·lectiva del poble valencià.  
c) Activitats, coneixements, pràctiques, usos i tècniques representatives de la cultura tradicional valenciana.  
d) Tradicions i expressions orals, com ara proverbis, endevinalles, contes, cançons infantils, llegendes, mites, cants i poemes èpics, sortilegis, pregàries, salmòdies, cançons, representacions dramàtiques, etc.  
  
e) Arts de l'espectacle; com la música tradicional, la dansa o el teatre.  
f) Coneixements i usos relacionats amb la naturalesa i l'univers, com sabers, tècniques, competències, pràctiques i representacions que el poble valencià ha creat en la seua interacció amb el medi natural.  
  
g) Tècniques artesanals tradicionals.  
2. Els sol·licitants deuran no incórrer en les prohibicions per a obtindre la condició de beneficiari arreplegues en els apartats 2 i 3 de l'article 13 de la Llei 38/2003, de 17 de novembre, General de Subvencions.  
  
Quarta. Activitats no subvencionables  
Queden excloses d'aquestes subvencions, a més de les entitats no incloses en la base tercera de l'ordre:  
a) Aquelles activitats el contingut de les quals estiga clarament previst en les restants convocatòries d'ajudes de la Generalitat.  
b) Activitats culturals cofinançades per la Generalitat o algun dels seus ens públics.  
c) Les activitats promogudes o organitzades per les corporacions locals o qualsevol altra administració pública, així com per entitats de dret públic amb personalitat jurídica pròpia vinculades o dependents de qualsevol de les administracions públiques i les persones juridicoprivades en el capital o dotació de les quals participen majoritàriament les altres entitats mencionades en aquest apartat.  
d) Les activitats promogudes o organitzades per centres docents, associacions de pares i mares d'alumnes, així com associacions d'alumnes, siga quin siga el seu titular i nivell d'ensenyança que impartisquen.  
e) Les activitats promogudes o organitzades per entitats mercantils i col·legis oficials.  
f) Les activitats promogudes o organitzades per associacions i entitats entre els fins fundacionals de les quals no figure la realització d'activitats de promoció o difusió de la cultura o dels béns patrimonials o culturals.  
g) Activitats promogudes i organitzades per entitats juvenils i esportives.  
h) Activitats gastronòmiques, taurines, recreatives, viatges i semblants, així com els monuments fallers, fogueres, gaiates, despeses d'il·luminació i semblants.  
i) Activitats consistents en el manteniment de l'entitat promotora.  
  
  
  
Cinquena. Finançament  
Les activitats culturals objecte d'aquestes subvencions es finançaran amb els crèdits que figuren en els pressupostos de la Generalitat consignats a aquest efecte i amb els pressupostos que disposen els mateixos beneficiaris.  
  
Sisena. Exempció notificació i comunicació a la Comissió Europea  
Les subvencions concedides per mitjà d'aquestes bases no requereixen notificació i comunicació a la Comissió Europea, d'acord amb l'article 3.3 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per acollir-se als supòsits previstos en el Reglament (UE) número 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352 de 24.12.2013) i, per consegüent, no compleixen amb tots els criteris de l'article 107.  
En cap cas aquestes subvencions podran superar l'import total per beneficiari de 200.000 euros, ni individualment ni com a resultat de l'acumulació amb altres ajudes de minimis concedides al mateix beneficiari i per als mateixos costos subvencionables, de conformitat amb el que estableixen els articles 5 i 6 del Reglament 1407/2013, abans mencionat.  
  
Setena. Presentació de sol·licituds i justificació de les activitats realitzades  
1. Es presentarà en el mateix tràmit la sol·licitud de subvencions junt amb la justificació de les activitats per les quals se sol·licita l'ajuda. El termini de presentació de les sol·licituds serà el que es determine en la convocatòria de les subvencions.  
2. Aquestes sol·licituds es formularan segons el model normalitzat que s'adjunte com a annex a la convocatòria.  
3. La justificació de la subvenció sol·licitada es realitzarà per mitjà de la presentació de la documentació següent:  
 Una memòria d'actuació, amb indicació de les activitats realitzades, la seua denominació, descripció, finalitats marcades en relació amb la base primera i quarta, grau de compliment amb els criteris de valoració de la base desena, la data, el lloc de celebració, el seu cost econòmic i l'import de l'ajudes sol·licitat.  
 La documentació de caràcter econòmic a presentar haurà de justificar les despeses corrents ocasionades en l'aplicació del programa subvencionat, incloent-hi les factures o justificants de la despesa.  
 Documentació que deixe constància de la publicitat relacionada amb l'activitat realitzada, en forma de díptics, tríptics, cartells, revistes, llibres, còpies audiovisuals o qualsevol altre format.  
 La presentació de la sol·licitud per part del sol·licitant de la subvenció comportarà l'autorització a la Conselleria d'Educació, Cultura i Esport perquè l'administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat. No obstant això, el sol·licitant podrà denegar expressament el consentiment i haurà d'aportar llavors la documentació oportuna  
4. La memòria d'actuació i les activitats presentades en la sol·licitud de subvencions hauran de tindre un contingut cultural o artístic que contribuïsca a la investigació, recuperació, promoció, difusió i expressió d'aspectes la cultura, la història i del patrimoni cultural immaterial valencià.  
5. Les sol·licituds s'hauran de presentar en el Registre General d'aquesta conselleria, en les seues direccions territorials o a través dels mitjans establits en la legislació vigent de règim jurídic de les administracions públiques i procediment administratiu comú, i s'acompanyaran de la documentació assenyalada en la mateixa convocatòria.  
  
Huitena. Procediment de concessió: instrucció i resolució  
1. L'òrgan competent per a la instrucció del procediment de concessió de la subvenció és el servei competent en la matèria de la Direcció General de Cultura i Patrimoni.  
2. L'òrgan instructor, una vegada completats els expedients i realitzades les activitats d'instrucció pertinents, traslladarà els expedients a la comissió indicada en la base següent.  
3. En qualsevol moment al llarg del procediment es podrà instar l'associació o entitat sol·licitant perquè complisca qualsevol requisit o tràmit omés, d'acord amb el que preveu la legislació vigent de règim jurídic de les administracions públiques i procediment administratiu comú.   
4. Amb caràcter previ a la resolució del procediment l'òrgan instructor emetrà un informe que constate, basant-se en la informació que es troba en poder seu, que els beneficiaris compleixen tots els requisits per a accedir a les subvencions, de conformitat amb l'article 164.f de la Llei 1/2015, de 6 de febrer.  
  
Novena. Comissió tècnica de valoració  
1. Per a l'avaluació de les sol·licituds, conforme prevé l'article 22 de la Llei General de Subvencions, es constituirà una comissió tècnica de valoració que adaptarà el seu funcionament a les regles generals que s'apliquen als òrgans col·legiats, d'acord amb el que preveu la legislació vigent de règim jurídic de les administracions públiques i procediment administratiu comú, i que estarà formada per:  
  
 Presidència: subdirector general competent en la matèria o persona en qui es delegue.  
 Vicepresidència: el cap del servei competent en la matèria o persona en qui es delegue.  
 Vocals: caps dels serveis territorials competents en matèria de cultura d'Alacant, Castelló i València o persones en qui deleguen.  
  
 Secretaria: un tècnic del servei competent en la matèria, amb veu i vot, nomenat pel cap del servei.  
2. La comissió tècnica de valoració emetrà un informe d'avaluació de les sol·licituds d'acord amb els criteris de la base desena. En l'informe s'establirà una prelació per ordre de major a menor puntuació, indicant les activitats subvencionables.  
3. Atenent els criteris indicats i tenint en compte el nombre de sol·licituds presentades, la comissió tècnica elaborarà l'informe pertinent, en què es detallarà la valoració atorgada a les sol·licituds presentades i l'import de subvenció proposat.  
  
Desena. Quantia de la subvenció i criteris d'atorgament  
  
1. La totalitat de la subvenció es distribuirà de manera proporcional en funció de la puntuació obtinguda. L'import màxim a percebre per cada beneficiari s'establirà en les corresponents convocatòries.  
2. La puntuació global màxima de cada sol·licitud serà de 60 punts, d'acord amb la següent distribució de criteris:  
a) Per l'import de despeses justificades en la memòria, que siguen subvencionables, s'assignaran fins a 14 punts.  
b) Per la qualitat cultural i/o artística de la memòria d'actuació, el seu grau de desenvolupament i la coherència en el seu contingut en relació amb els objectius que ho motiven, fins a 10 punts.  
c) Per la capacitat d'afavorir el coneixement de la nostra cultura, el nostre patrimoni i la nostra història, fins a 8 punts.  
d) Per incidir les activitats en béns inclosos en l'Inventari General del Patrimoni Cultural Valencià, en qualsevol de les seues categories, reconegudes amb anterioritat a la publicació de la convocatòria corresponent, fins a 8 punts  
e) Activitats en el desenvolupament i difusió de les quals s'utilitze preferentment el valencià, fins a 8 punts.  
f) Per la capacitat de generar noves iniciatives culturals, afavorir el desenvolupament local o potenciar l'atracció turística a través de la seua difusió i repercussió, 4 punts.  
g) Per l'amplitud del públic a qui van dirigides les activitats, que s'hi puga accedir de manera lliure i gratuïta i siguen accessibles a la ciutadania en general més enllà de les persones associades, 4 punts.  
h) Per activitats consolidades en la trajectòria de l'entitat sol·licitant, 4 punts.  
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
4. Els beneficiaris d'aquestes ajudes hauran aportat a càrrec del seu pressupost la part no finançada per la Generalitat.  
  
Onzena. Resolució  
1. L'òrgan instructor, a la vista de l'expedient i de l'informe de la comissió, formularà la proposta de resolució definitiva que elevarà al director general competent en matèria de cultura i patrimoni que serà, per delegació del conseller, el competent per a resoldre.  
2. El termini màxim per a resoldre és de sis mesos a partir de l'endemà de la publicació de l'ordre en el Diari Oficial de la Comunitat Valenciana. Transcorregut el termini de sis mesos sense que s'adopte la resolució i notificació per l'òrgan competent als interessats, s'entendran desestimades les sol·licituds, sense perjuí de l'obligació expressa de resoldre de l'Administració.  
3. La resolució serà publicada en el Diari Oficial de la Comunitat Valenciana, a efectes del que disposen l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 18 de la Llei General de Subvencions.  
4. Contra la resolució, que posa fi a la via administrativa, es podrà interposar un recurs potestatiu de reposició davant de l'òrgan que l'ha dictat, en el termini d'un mes si la resolució és expressa i tres en cas de silenci administratiu, a comptar de l'endemà del dia en què es produïsca l'acte presumpte, o es podrà impugnar directament davant de l'ordre jurisdiccional contenciós administratiu, en el termini de dos mesos si és expressa la resolució i sis mesos en cas de silenci administratiu, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dotzena. Obligacions del beneficiari  
1. Són obligacions del beneficiari:  
a) Complir l'objectiu, executar la memòria d'actuació, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 a 31 de la Llei 38/2003, de 17 de novembre, General de Subvencions.  
b) Justificar, davant de l'òrgan concedent, el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció, de la forma i en el termini establits en la convocatòria. Atés que l'aportació de la documentació justificativa es realitza en el mateix tràmit que la sol·licitud, no cabrà ampliació del termini de justificació en cap cas.  
c) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa hauran d'aportar tota la informació que els siga requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.  
d) Comunicar a la Conselleria d'Educació, Investigació, Cultura i Esport l'obtenció d'altres subvencions, ajudes o ingressos per a la mateixa finalitat.  
e) Acreditar amb anterioritat a dictar-se la proposta de resolució de concessió i prèviament al cobrament, que es troba al corrent en el compliment de les seues obligacions tributàries i davant de la Seguretat Social, en els supòsits de denegació expressa del consentiment previst en l'apartat 3r de la base setena.  
f) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.  
g) Adoptar les mesures de difusió contingudes en l'article 18 de la Llei 38/2003, de 17 de novembre, General de Subvencions.  
h) Procedir al reintegrament dels fons percebuts en els supòsits que preveuen l'article 37 de la Llei 38/2003, de 17 de novembre, General de Subvencions, i l'article 172 de la Llei 1/2015, de 6 de febrer.  
  
i) Hauran de donar publicitat de les ajudes o subvencions rebudes durant el període d'un any, quan aquestes sumen un import superior a 10.000 euros, a través de les corresponents pàgines web, o a través del portal que pose a la seua disposició la Generalitat, segons el que estableix l'article 3.2 de la Llei 2/2015 de Transparència, Bon Govern i Participació Ciutadana de la Comunitat Valenciana.  
2. L'incompliment de les obligacions anteriors serà causa de l'exigència de les responsabilitats o sancions corresponents segons la legislació vigent.  
3. Les càrregues, modes i condicions de la subvenció s'imputaran al beneficiari, sense que aquest puga oposar les excepcions que, si és el cas, deriven de les seues relacions jurídiques amb tercers.  
  
Tretzena. Ordenació del pagament i justificació de les subvencions concedides  
1. Amb caràcter general, el pagament de la subvenció es realitzarà amb la justificació prèvia pel beneficiari de la realització de l'activitat, projecte, objectiu d'acord amb aquestes bases, en el termini que determine la convocatòria, de conformitat amb el que estableix l'article 171 de la Llei 1/2015, de 6 de febrer, de la Generalitat, d'Hisenda Pública, del Sector Instrumental i de Subvencions.  
2. El pagament de les subvencions es realitzarà, una vegada aprovada la resolució d'adjudicació, de conformitat amb el que estableix la Llei 38/2003, de 17 de novembre, General de Subvencions, la Llei 1/2015, de 6 de febrer, de la Generalitat, d'Hisenda Pública, del Sector Púbic Instrumental i de Subvencions, la Llei de la Generalitat de Pressupostos vigent durant la convocatòria i la mateixa resolució de concessió.  
  
  
Catorzena. Manteniment de condicions  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions o ajudes concedides per altres administracions o ens públics o privats, podrà donar lloc a la modificació o revocació de la resolució de concessió, així com al reintegrament de les quantitats percebudes en els termes establits per l'article 37 de la Llei 38/2003, de 17 de novembre, General de Subvencions, i les bases d'aquesta convocatòria i l'article 172 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
  
  
Quinzena. Comprovació de subvenció  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, la direcció general competent en matèria cultura i patrimoni efectuarà la comprovació administrativa de la justificació documental de la subvenció concedida per mitjà de la revisió de la documentació aportada.  
2. La comprovació material de la realització de les activitats, d'acord amb el que estableix l'article 170.3 de la Llei 1/2015, seguirà el següent pla de control:  
a) S'efectuarà un control administratiu, exigint en cada cas una documentació justificativa adequada a la naturalesa de l'activitat, després de la realització, atés que aquestes ajudes s'atorguen una vegada que les activitats han sigut realitzades en el període de temps establit en la convocatòria.  
b) Els criteris de selecció de les activitats a controlar seran aleatoris, el percentatge mínim d'ajuda subjecte a control sobre el total pagat en aquesta línia serà d'un cinc per cent.  
  
Setzena. Pèrdua o minoració de l'ajuda  
1. Tota alteració de les condicions i requisits tinguts en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions públiques o ens públics, quan l'objecte de les convocatòries siga coincident, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
  
2. La falta de justificació o la justificació insuficient de la subvenció concedida, dins del termini establit a aquest efecte, així com la concurrència d'altres causes recollides en l'article 37 de la Llei 38/2003, de 17 de novembre, General de Subvencions, i en els articles 33 i 34 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, donarà lloc a la pèrdua del dret al cobrament total o parcial de la subvenció, sense perjuí de la realització del tràmit d'audiència legalment establit.  
  
  
Dessetena. Reintegrament de la subvenció  
1. Serà procedent el reintegrament de la subvenció si concorre alguna de les causes previstes en l'article 37 de la Llei 38/2003, de 17 de novembre, General de Subvencions.  
2. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
3. L'interés de demora resultarà de l'aplicació de l'article 16 i concordants de la Llei 1/2015, de 6 de febrer, de la Generalitat.


Còpia Permalink ELI